Street Fighter (elokuva)

Street Fighter on vuonna 1994 ensi-iltansa saanut toimintaelokuva, joka pohjautuu Street Fighter II -videopeliin. Sen on käsikirjoittanut ja ohjannut Steven E. de Souza. Elokuvan päärooleja esittävät Jean-Claude Van Damme ja Raúl Juliá. Elokuvassa esiintyvät myös australialainen poplaulaja Kylie Minogue sekä kuuluisa alkuperäisamerikkalainen Wes Studi.

Elokuvaa varten pelihahmojen taustatarinoita muunneltiin, ja se suunniteltiin kokoperheen toimintaseikkailuelokuvaksi. Lisäksi elokuvaan kylvettiin paljon huumoria, joka sai pelin fanikunnalta ja kriitikoilta nyrpeän vastaanoton.Capcom not worried by poor SF movie reviews Videogamer.com 3.3.2009 Viitattu 14.11.2009  Kaikki Street Fighter II:n ja sen Super-painoksen hahmot esiintyvät elokuvassa lukuun ottamatta Fei Longia (Bruce Leen mukaan mallinnettu hahmo).

Juonitiivistelmä

Allied Nations (AN)-armeija on hyökännyt kuvitteellisen kaakkoisaasialaisen Shadaloon valtion pääkaupunkiin. Kenraali M. Bison (Raul Julia) ottaa panttivangikseen 15 ihmistä ja vaatii 20 miljardia dollaria maksettavaksi kolmen päivän sisään.

AN:n joukkoja johtaa eversti William F. Guile (Jean-Claude Van Damme). Apunaan hänellä on brittiläinen AN-tiedustelija Cammy White (Kylie Minogue) sekä alkuperäisamerikkalainen T. Hawk (Gregg Rainwater). Hän onnistuu pidättämään Bisonin aserahtaajan Viktor Sagatin (Wes Studi) laittoman häkkitaistelun aikana ja ottaa palvelukseensa kaksi häntä huijannutta kaverusta Ryu Hoshi (Byron Mann) ja Ken Mastersin (Damien Chapa), jotka yhdessä Guilen ohjeistuksella lavastavat Sagatin paon ja Guilen kuoleman.

Tämän tarkoituksena on paljastaa Bisonin piilopaikka, jotta Guile pystyy johtamaan hyökkäystä ja pelastaa Bisonin sieppaamat panttivangit.

Guilen suunnitelmia mutkittaa GNT-uutisreportteri Chun Li Zang (Ming Na), joka haluaa tappaa Bisonin kostoksi isänsä surmauttamisesta. Hänen apunaan toimivat entinen nyrkkeilijä Balrog (Grand L. Bush) ja entinen sumopainija Edmond Honda. Samalla Guilen siepattu asetoveri ja ystävä Carlos Blanka on joutunut Bisonin supersotilaskokeiden uhriksi ja muuttunut hirvittäväksi puoli-ihmiseksi.

Hahmot
William F. Guile (Jean-Claude Van Damme) – Bisonia epätoivoisesti jahtaava eversti.
M. Bison (Raul Julia) – Diktaattori, joka aikoo luoda geenimanipuloidun supersotilaan. Rooli jäi Julian viimeiseksi, sillä hän menehtyi syöpään vähän ennen elokuvan ilmestymistä.
Viktor Sagat (Wes Studi) – Entinen häkkitaistelija, joka nyt toimii Shadaloo Tong -rikosjärjestön johtajana. Hän vastaa ulkonäöltään pelien vastinetta, mutta on huomattavasti lyhyempi, vanhempi ja veteraanimaisempi. Elokuva antaa hänelle etunimen Viktor, jota ei kuitenkaan ole nähty peleissä.
Vega (Jay Tavare) – Sagatin oppipoika, häkkitaistelija joka käyttää rautaista, kolmiteräistä hanskaa ja naamiota suojellakseen kasvojaan. Hänellä on kolme vuorosanaa koko elokuvan aikana.
Ryu Hoshi (Byron Mann) – Kenin ystävä ja huijari, joka on kuitenkin taidokas taistelemaan. Peleissä Ryu on hengellinen taistelija joka aina pukeutui valkoiseen gi'hin ja piti punaista hikinauhaa. Elokuvan lopussa hänen asunsa muistuttaa pelin vastinetta. Sukunimi Hoshi luotiin varta vasten elokuvaan eikä sitä ole nähty missään pelissä.
Ken Masters (Damien Chapa) – Ryun kaveri ja selvästi parivaljakosta viekkaampi ja ahneempi. Peleissä hänellä on pitkät hiukset ja punainen gi. Hän pukee gi'n päälle elokuvan lopussa, mutta hänen tukkansa on selvästi lyhyempi. Peleissä hän on miljoonaperijä.
Chun-Li (Ming Na) – Uutisreportteri. Vaikka Chun Li himoaa kostoa myös peleissä hänen reportterin ammatti sekä sukunimi Zang luotiin ainoastaan tähän elokuvaan. Hänen pukunsa elokuvassa on vaihtoehtoinen väriyhdistelmä hänen normaalista sinisestä (elokuvassa punainen) asustaan.
Balrog (Grand L. Bush) – Elokuvassa entinen nyrkkeilijä, jonka uran Shadaloo Tong pilasi. Hän on Chun Lin kuvaaja. Pelissä hän oli yksi pelin neljästä pahiksesta. Elokuvan lopussa hän pukeutu pelin mukaisesti.
Edmond Honda (Peter Tuiasosopo) – Entinen sumopainija, jonka uran Shadaloo Tong pilasi, hän on Chun Lin kuljettaja. Hänen roolinsa vastaa hyvin peliversiota, mutta elokuvassa hänen sanotaan olevan havaijilainen, siinä missä Honda oli alun perin Japanista.
Cammy White (Kylie Minogue) – Brittiläinen tiedustelija. Hänen asunsa on militantimpi kuin hänen alkuperäinen asunsa, mutta hän pitää edelleen baskeria. Peleissä hän oli osa itsenäistä Bisonia vastustavaa liikettä, mutta elokuvassa hän palvelee samoissa asevoimissa Guilen kanssa.
T. Hawk (Gregg Rainwater) – Alkuperäisamerikkalainen sotilas ja Guilen apuri. Peleissä hän oli kotoisin Meksikosta ja oli selvästi lihaksikkaampi.
Dee Jay (Miguel Nunez Jr.) – Bisonin ATK-taitoinen apuri ja yksi elokuvan huumorihahmoista. Pelien mukaisesti hän on jamaikalainen, mutta pahis toisin kuin peleissä.
Zangief (Andre Bryniarski) – Venäläinen painija ja Bisonin uskollisin seuraaja. Pelissä hän oli Neuvostoliitosta ja taisteli maansa hyväksi.
Blanka (Robert Mammone) – Guilen ystävä, joka geenimanipuloidaan hirviöksi. Peleissä Charlie ja Blanka ovat kaksi eri hahmoa, mutta elokuva tehtiin ennen kuin Charlie esiteltiin peleissä.
Dhalsim (Roshan Seth) – Intialainen tiedemies jonka Bison pakottaa tekemään Blankasta tappokoneen. Peleissä hän on poppamies. Hänen ulkoasunsa muuttuu pelejä vastaavaksi elokuvan lopussa.

Palkinnot
Ehdokkuudet
Saturn
Paras tieteiselokuva
Paras sivuosa: Raul Julia
Awards for Street Fighter imdb Viitattu 3.3.2011 

Arvostelut

Lähteet

Luokka:Street Fighter -elokuvat
Luokka:Vuoden 1994 yhdysvaltalaiset elokuvat
Luokka:Steven E. de Souzan käsikirjoittamat elokuvat